Liu Xiaobo

Liu Xiaobo (; 28 Disember 1955 – 13 Julai 2017) ialah seorang pengkritik sastera, penulis dan aktivis hak asasi manusia Cina di China dan pemenang Hadiah Keamanan Nobel 2010. Beliau dipenjarakan sebagai tahanan politik di Jinzhou, Liaoning. Pada 26 Jun 2017, beliau didiagnosis kanser hati terminal dan beliau meninggal dunia di hospital pada 13 Julai 2017.

Beliau berkhidmat sebagai Presiden Independent Chinese PEN Center sejak 2003. Pada 8 Disember 2008, Liu ditahan kerana penyertaannya dengan manifesto Charter 08. Beliau secara rasmi ditangkap pada 23 Jun 2009, dengan disyaki "menghasut subversi terhadap kuasa negara."

Beliau kemudiannya dibicarakan di atas dakwaan yang sama pada 23 Disember 2009, dan dihukum penjara sebelas tahun dan perlucutan dua tahun hak politik pada 25 Disember 2009.

Semasa di penjara, beliau telah diisytiharkan sebagai pemenang Hadiah Keamanan Nobel 2010 pada 8 Oktober 2010 untuk "perjuangan tanpa kekerasan dan lama untuk hak asasi manusia di China." Beliau merupakan warganegara China pertama dianugerahkan Hadiah Nobel yang menetap di China. Beliau merupakan orang ketiga diberikan Hadiah Keamanan Nobel ketika dalam penjara atau tahanan, selepas Carl von Ossietzky di Jerman (1935) dan Aung San Suu Kyi di Myanmar (1991). Liu merupakan orang pertama tidak mempunyai seorang wakil pun untuk menerima hadiah Nobel tersebut pada 10 Disember.

Meninggal dunia 
Liu Xiaobo meninggal dunia pada 13 Julai 2017 di Hospital Universit Perubatan China Pertama Shenyang. BBC menyatakan bahawa beliau adalah "hak asasi manusia dan pendokong demokrasi China yang paling menonjol." Jerman, UK, Perancis, Amerika Syarikat, Taiwan dan Pesuruhjaya Tinggi Hak Asasi Manusia PBB, Zeid Ra'ad Al Hussein, menggesa Republik Rakyat China untuk membenarkan isteri Liu Xiaobo, Liu Xia untuk mengembara dan meninggalkan negara itu jika beliau mahu.

Pada pagi 15 Julai 2017, mayat Liu dibakar mengikut kehendak ahli keluarga dan adat istiadat setempat diikuti dengan penghormatan terakhir.

Lihat juga 
 Hak asasi manusia

Rujukan

Pautan luar 

 Liu Xiaobo's 2009 criminal verdict 
 "The Communist Party of China’s Dictatorial Patriotism"
 "Can It Be that the Chinese People Deserve Only Party-Led Democracy?"
 "Changing the Regime by Changing Society"
 The Negative Effects of the Rise of Dictatorship on World Democratization"
 "Further Questions about Child Slavery in China's Kilns"
 Charter 08

Kelahiran 1955
Aktivis hak asasi manusia China
Penulis China
Kematian 2017
Kematian akibat kanser hati